**Tézy**

**Vyhlášky**

**Ministerstva pôdohospodárstva a rozvoja vidieka Slovenskej republiky** **o podrobnostiach pôdohospodárskeho poradenského systému, štruktúry, inštitucionálnych vzťahoch a kompetencii a požiadavkách na pôdohospodárskych poradcov**

Predmetná novela vyhlášky Ministerstva pôdohospodárstva a rozvoja vidieka Slovenskej republiky bude vydaná na základe splnomocnenia § XX zákona č. XX/XXXX o poskytovaní podpory a dotácie v pôdohospodárstve a rozvoji vidieka

Vyhláška ustanoví:

1. doplnenie podrobností k pôdohospodárskemu poradenskému systému, podrobnosti jeho štruktúry, inštitucionálne vzťahy a kompetenciu (spôsob prenosu vedomostí a informácií do poľnohospodárskej a lesníckej praxe, v rámci vyhlášky budú spôsoby tohto prenosu definované najmä cez poradenské služby, semináre, skupinové školenia, ukážky v teréne, dni poľa, ambulantné pôdohospodárske poradenstvo)
2. požiadavky na pôdohospodárskych poradcov,
3. postup pri zápise do centrálneho registra, postup pri výmaze z centrálneho registra (vrátane ďalších náležitostí informácií uvedených v registri ako je číslo potvrdenia o zápise do registra, zoznam pôdohospodárskych poradcov a čísla ich certifikátov o odbornej spôsobilosti vrátane informácií o vzdelaní, špecializácii, odbornej praxi a vykonávaní poradenských služieb pôdohospodárskymi poradcami)
4. druh a výšku poplatkov,
5. vzory certifikátu o odbornej spôsobilosti poradcu,
6. základné skupiny používateľov,
7. priority poradenského systému na určené obdobie.